সরজমিনে দেখা গেছে, বিদ্যালয়টির সরু বারান্দায় পাঠদান চলছে শিশু শ্রেণির ৪০ জন ছাত্র-ছাত্রীর। জায়গা স্বল্পতার কারণে দুই সারিতে গাদাগাদি করে বসে আছে কোমলমতী শিশু শিক্ষার্থীরা। মাঝখানে নিজেদের বই-খাতা রাখার জায়গা পর্যন্ত নেই। মুক্ত বারান্দায় প্রখর রোদে পুড়ছে শিশুরা। বিদ্যালয়টির অফিস কক্ষের অবস্থা আরো শোচনীয়। একেবারে ছোট একটি কক্ষে পাঁচজন শিক্ষককে সঙ্কুচিত হয়ে বসতে হয়। কক্ষের ভেতরে হাঁটা-চলাও মুশকিল। স্থান সংকটে এলোমেলোভাবে রাখা হয়েছে বিদ্যালয়ের যাবতীয় উপকরণ।